Richard Norman Shaw

**Richard Norman Shaw** (født 7. mai 1831, død 17. november 1912), tidvis kun omtalt som Norman Shaw, var en skotsk arkitekt som arbeidet fra 1870-tallet og fram til begynnelsen av 1900-tallet, kjent for sin landgods og kommersielle bygninger. Shaw var en av de mest betydningsfulle og innflytelsesrike arkitektene i England i de tre siste tiårene av 1800-tallet. Han tegnet bygninger i ulike stilarter, først i nygotisk stil, etterfulgt av Queen Anne-stil, og dessuten i nyklassisistisk stil.

## Liv og virke
Shaw ble født i Edinburgh, og fikk sin trening som arkitekt i London-kontoret til den skotske arkitekten William Burn (1789–1870) sammen med George Edmund Street (1824–1881). Shaw fulgte undervisning i Royal Academy og fikk grunnleggende kunnskap i klassisisme. Der møtte han William Eden Nesfield (1835–1888), som han tidvis kom til å inngå samarbeid og partnerskap med i en del arkitektoniske design. I tiden 1854–1856 riste Shaw med stipend fra Royal Academy, samlet skisser som senere ble utgitt som *Architectural Sketches from the Continent*, 1858.

Shaw arbeidet sammen med blant andre kunstnere som John Callcott Horsley og George Henry Boughton, og industrialisten Lord Armstrong. Han tegnet store hus som Cragside, Grim's Dyke, og Chigwell Hall, foruten en rekke kommersielle bygninger ved å benytte en omfattende rekke arkitektoniske stilarter.

Shaw ble innvalgt som medlem av Royal Academy i 1877, og var med redaktør sammen med Thomas Graham Jackson i en samling essayer i 1892 kalt *Architecture, a profession or an Art?* Shaw var fast bestemt på at arkitektur var kunstart. I senere år bevegde han seg mot en tyngre klassisistisk stil som hadde innflytelse på den begynnende edvardianske klassisisme tidlig på 1900-tallet. Shaw døde i London hvor han hadde tegnet bolighus i områder som Pont Street, og offentlige bygninger som New Scotland Yard.

## Utvalgte bygninger
* New Zealand Chambers, Leadenhall Street, London, c1870–80
* Lowther Lodge, Kensington, London ,1873–1875
* 6 Ellerdale Road, (eget hus) Hampstead, London
* Old Swan House, 17 Chelsea Embankment, London, 1875–1877
* Bedford Park, London.
* Albert Hall Mansions, Kensington Gore, London, England, 1879–1886
* Adcote, Little Ness, Shropshire, 1876–1881
* New Scotland Yard, Thames Embankment, London, 1887–1900 
* Albion House, James Street, Liverpool, 1896–1898
* Piccadilly Hotel, Piccadilly Circus, London, England, 1905–1908

## Bilder

Fil:Shaw 6 Ellerdale Road 2006.jpg|6 Ellerdale Road, London; som Shaw tegnet for seg selv
Fil:Cragside1.jpg|Cragside, Northumberland
Fil:Grims-dyke-main.jpg|Grim's Dyke, Harrow Weald, London
Fil:Chigwell Hall.jpg|Chigwell Hall, Chigwell, Essex
Fil:St Michael and All Angels.jpg|Church of St Michael and All Angels (1879-80), Bedford Park, London
Fil:New-Scotland-Yard-Victorian-building-Big-Ben-1890.jpg|Norman Shaw-bygninger ved Victoria Embankment, Westminster, London, tidligere New Scotland Yard
Fil:The Royal Geographical Society, Kensington.jpg|Lowther Lodge, Kensington Gore, London; hovedkvarteret til Royal Geographical Society
Fil:Adcote Front.JPG|Adcote School, Adcote, Shropshire. 


## Referanser


## Eksterne lenker

* Great Buildings on-line: Richard Norman Shaw
* Illustrations of Adcote
* Archiseek: Richard Norman Shaw